Lõbuks vajalik atribuut. Aru ma ei saa, kuidas sellega mässamine lapsele nii palju rõõmu pakub, muidu mingit niisama paadisõitu ta üldse ei viitsi meiega teha. Täna me teda siiski  natuke ahistasime, tirisime veest välja ja tiirutasime mööda rannikut. Meri oli vaikne, tagasiteel hakkas laine tasapisi tõusma, kella kuue ajal oli veel ütlemata kuum ja päike kõrgel, nii et tõesti kohe - imeilus elu! Mitte et ma hetkel füüsiliselt tunneks, et nii imeilus ja mõnus kõik on, aga tänu taevale oskan siiski olukordi adekvaatselt hinnata.